laion/Wikipedia-Exotic huggingface dataset:
Time and a Word

Time and a Word הוא האלבום השני של להקת הרוק המתקדם הבריטית, יס. האלבום יצא לאור באמצע 1970 בבריטניה, ובנובמבר 1970 בארצות הברית. זהו האלבום האחרון בהרכבה המקורי של יס לאחר שגיטריסט הלהקה פיטר בנקס, פוטר עוד לפני יציאת האלבום. האלבום דורג במצעד האלבומים הבריטי במקום ה-45, ובארצות הברית לא הגיע למצעד כלל. עם החלטתו של סולן הלהקה ג'ון אנדרסון לשים תזמורת חיה בכמה משירי האלבום (כפי שאמר בסרט YesYears), נדחק גיטריסט הלהקה פיטר בנקס וכמעט ולא השתתף באלבום. מתחים בין חברי הלהקה נוצרו, ומיד אחרי יציאת האלבום ב-1970, בנקס פוטר. לאחר מכן, במרץ יצטרף סטיב האו אל ההרכב ויחליף את בנקס. האלבום כלל שני שירים שנכתבו על ידי אנדרסון ודייוויד פוסטר מלהקת הלוחמים. לאלבום נוספה תזמורת. החלטה זו הוסכמה מפני ששימוש בתזמורת במוזיקת רוק, היה מתאים בתקופה הזאת. השיר הפותח כולל פתיחה תזמורתית לשירו של ריצ'י הייבנס, "No Opportunity Needed, No Experience Necessary", אשר כולל בתוכו את קטע הנושא מתוך הסרט The Big Country בתזמורו של ג'רום מורוס (Jerome Moross). השיר "Everydays" כולל בתוכו קטע מתוך החלק "Jupiter" של סוויטת הפלנטות של גוסטב הולסט. עטיפות האלבום של בריטניה וארצות הברית שונות. העטיפה הבריטית היא ציור בסגנון דאדא בשחור-לבן ובו אישה ערומה עם פרפר. לעומת זאת, בארצות הברית נראית תמונה של חברי הלהקה אך בעטיפה נראה סטיב האו במקום פיטר בנקס (האו לא השתתף באלבום). לעומת זאת, העטיפה האחורית של ארצות הברית כוללת תמונה של חברי הלהקה של ההרכב המקורי: ג'ון אנדרסון, כריס סקווייר, טוני קיי, ביל ברופורד ובנקס. "No Opportunity Necessary, No Experience Needed" (ריצ'י הייבנס) – 4:48 "Then" (ג'ון אנדרסון) – 5:46 "Everydays" (סטיבן סטילס) – 6:08 "Sweet Dreams" (ג'ון אנדרסון/דייוויד פוסטר) – 3:50 "The Prophet" (ג'ון אנדרסון/כריס סקווייר)– 6:34 "Clear Days" (ג'ון אנדרסון) – 2:06 "Astral Traveller" (ג'ון אנדרסון) – 5:53 "Time and a Word" (ג'ון אנדרסון/דייוויד פוסטר) – 4:32 בהוצאה המחודשת של האלבום בשנת 2003 נוספו מספר קטעי בונוס: "Dear Father" (ג'ון אנדרסון/כריס סקווייר) – 4:41 "No Opportunity Necessary, No Experience Needed" (עריכה מקורית) (ריצ'י הייבנס) – 4:46 "Sweet Dreams" (עריכה מקורית) (ג'ון אנדרסון/דייוויד פוסטר) – 5:31 "The Prophet" (גרסת סינגל) (ג'ון אנדרסון/כריס סקווייר) – 6:33 ג'ון אנדרסון - שירה, כלי הקשה כריס סקוויר - גיטרה בס, קולות טוני קיי - פסנתר, עוגב פטר בנקס - גיטרה חשמלית וגיטרה אקוסטית ביל ברופורד - תופים, כלי הקשה עם: דייוויד פוסטר - קולות ב-"Sweet Dreams", גיטרה אקוסטית בשיר "Time and a Word" מידע על האלבום Time and a Word באתר MusicBrainz מידע על האלבום Time and a Word באתר AllMusic האלבום Time and a Word באתר Discogs ביקורת עברית על האלבום באתר 'רוק מתקדם'
על חטא

על חטא (בפולנית: Za grzechy) הוא סרט קולנוע בשפת היידיש תוצרת פולין משנת 1936. סרט זה היה הסרט הראשון בשפת היידיש שצולם בפולין לאחר הפסקה של שמונה שנים. תחילת הסיפור בזמן מלחמת העולם הראשונה. בחלקה של פולין הכבושה בידי הגרמנים חונה יחידה של צבא הקיסרות הגרמנית. קצין יהודי גרמני בשם ליאון אנטון מקבל הודעה, באמצע תפילת על חטא שעליו לצאת מיד לחזית. הוא משאיר מאחור את חברתו ההרה אסתר, בתו של הרב המקומי. ליאו מבקש משני חבריו הבטלנים לדאוג לאסתר. ליאון נהרג בקרב. אסתר עוזבת את הבית, יולדת בת ונוטשת אותה בפינת רחוב, אך שני חבריו של ליאון מעבירים אותה לבית היתומים. אסתר מהגרת לארצות הברית ושם הופכת לזמרת מפורסמת. אסתר רוצה למצוא את הבת שלה וחוזרת לעיירת לידתה, אך זה לא מצליח. אותם שני בטלנים (דז'יגן ושומכר) רוצים לעזור לה, הפרט היחיד שהם מצליחים לברר הוא שאת בתה של אסתר אימץ אדם עם שם משפחה כהן, אך פרט זה לא מסייע להם בחיפושיהם. אסתר קושרת קשרים עם מוזיקאי בשם כהן, לכהן יש בת בשם רחל. מסתבר שרחל היא בתה של אסתר, אך כהן מבקש מאסתר שלא תגלה את הסוד. נתן גרוס, תולדות הקולנוע היהודי בפולין, ירושלים: הוצאת מאגנס, 1990, עמ' 52–58, 127. "על חטא", במסד הנתונים הקולנועיים IMDb (באנגלית)
קונרד ביין

קונרד ביין סטאפורד (באנגלית: Conrad Bain,‏ 4 בפברואר 1923 – 14 בינואר 2013) היה שחקן קנדי-אמריקאי. הוא ידוע בעיקר בזכות תפקידיו כפיליפ דראמונד בסיטקום על טעם ועל ריח, בסדרת הטלוויזיה הנסיך המדליק מבל אייר, וכן ד"ר ארתור הרמון במוד. לביין אח תאום בשם בונר ביין (אנ'). ביין נולד בלת'ברידג', אלברטה, קנדה. שירת בצבא קנדה במהלך מלחמת העולם השנייה, ובסופה התאזרח בארצות הברית. במהלך חייו התגורר בדירה בליברמור, קליפורניה. ביין היה נשוי למוניקה סלואן משנת 1945 ועד מותה בשנת 2009. היו להם שלושה ילדים משותפים. ביין מת ב-14 ינואר 2013 בביתו בליברמור, קליפורניה מסיבוכי שבץ מוחי, שלושה שבועות לפני יום הולדתו ה-90. גופתו נשרפה. מדיה וקבצים בנושא קונרד ביין בוויקישיתוף קונרד ביין, במסד הנתונים הקולנועיים IMDb (באנגלית) קונרד ביין, באתר AllMovie (באנגלית) קונרד ביין, במסד הנתונים הקולנועיים KinoPoisk (ברוסית) "Diff'rent Strokes' dad Conrad Bain dies at age 89; co-star Todd Bridges calls him 'father figure". Fox News. 16 בינואר 2013. {{cite web}}: (עזרה) קונרד ביין, באתר "Find a Grave" (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
The Yes Album

The Yes Album הוא האלבום השלישי של להקת הרוק המתקדם הבריטית, יס. האלבום יצא ב-1971 על ידי חברת אטלנטיק רקורדס. זהו האלבום האחרון בו השתתף הקלידן טוני קיי עד 1983, והראשון בו השתתף הגיטריסט סטיב האו, שהחליף את פיטר בנקס ב-1970. האלבום נכתב ונעשו עליו חזרות בחווה באזור דוון, שפעם היה בית הקלטות, וכיום ביתו של סטיב האו. עם יציאתו של האלבום, הגיע למקום הרביעי במצעד האלבומים הבריטי. ומוקם במקום ה-40 במגזין הבילבורד בארצות הברית, שם זכה האלבום למעמד אלבום פלטינה. The Yes Album הוא האלבום הראשון של הלהקה שהביא אותה לקריירה מצליחה, ולהכרה בין-לאומית האחרים הם Fragile (1971) ו-Close to the Edge (1972). סולן הלהקה ג'ון אנדרסון הידוע כ-Jon Anderson, נכתב בקרדיט כ-John Anderson. בקרוב, אנדרסון יוציא את ה-"h" משמו הפרטי. בעטיפת האלבום, נראה טוני קיי עם גבס מתאונת דרכים שחווה לפני צילום האלבום. הבסיסט/סולן של להקת ראש גדי לי, אמר בריאיון ל-The Quietus, שזהו אחד מהאלבומים האהובים עליו ביותר. סטיב האו כבר הצטרף להרכב, וניגן ברחבת הבמה. שירי האלבום ארוכים ומורכבים יותר מאלה שבשני האלבומים הראשונים כמו "Yours Is No Disgrace", "Starship Trooper", ו-"Perpetual Change". דבר זה גם יקרה באלבומים Close to the Edge, Tales from Topographic Oceans ו-Relayer. צלילי החלל האלקטרוניים של הגיטרה ב"Starship Trooper" הושגו באמצעות פלאנג'ינג, מכשיר שהיה חדש יחסית בזמן ההקלטה. טוני קיי העדיף לנגן על אורגן האמונד ופסנתר מאשר על הכלים החדשים באותה התקופה כמו: המוג. זוהי הסיבה שבה קיי הוחלף בריק וייקמן מלהקת Strawbs (וייקמן עצמו התנסה בקלידים החדשים). בשנת 2000 במגזין Q, האלבום נבחר במקום ה-86 ברשימת 100 האלבומים הבריטים הטובים ביותר. הסולו האקוסטי של האו ב-"Clap" (בדרך כלל בשגיאה קוראים לו "The Clap"), הושפע כבדות מהקטע של דייבי גרהאם, "Fingerbuster". הקטע נכתב כדי לחגוג את הולדת בנו של האו, דילן. לפי דבריו של אליס קופר בתוכנית הרדיו שלו, לילות עם אליס קופר, אנדרסון טען שהוא כתב את שני החלקים הראשונים של "Starship Trooper" לבד, אם כי החלק "Disillusion" (שהתפתח משיר מוקדם של הלהקה "For Everyone", נשמע ב-Something's Coming: The BBC Recordings 1969–1970 וThe Word is Live ולכן הקרדיט גם ניתן לכריס סקווייר. החלק Würm של "Starship Trooper" הוא הקדנצה מתמשכת של אקורדים (G-EB-C) של נגינה בהרכב וחזרה: ליווי ראשון: גיטרה חשמלית בערוץ סטריאו בערוץ ימני, ואז גיטרה אקוסטית, דוושות בס, ותופים מהערוץ האמצעי, אז גיטרה, אורגן ובס עם טרמולו ודיסטורשן בערוץ השמאלי, ואז מתחיל את סולו הגיטרה, שמתחלף מצד לצד. כל החלק נמשך 3 וחצי דקות. "Würm" התפתח במקור משיר בשם "Neither Street" על ידי להקתו הקודמת של האו, Bodast. בעוד "Würm" (ללא אומלאוט על "U") משמעותו באנגלית עתיקה היא "דרקון", Würm הוא נהר בגרמניה, מה שנותן את שמו לעידן קרח בגאולוגיה. ג'ון אנדרסון – שירה, כלי הקשה כריס סקווייר – גיטרת בס, קולות סטיב האו – גיטרות, לאוד ב-"Your Move", קולות טוני קיי – אורגן האמונד, פסנתר, מוג ביל ברופורד – תופים, כלי הקשה קולין גולדרינג – הקלטה ב-"Your Move" מידע על האלבום The Yes Album באתר MusicBrainz מידע על האלבום The Yes Album באתר AllMusic האלבום The Yes Album באתר Discogs האלבום The Yes Album באתר ספוטיפיי
המנון טוגו

ארץ אבותינו (בצרפתית: Terre de nos aïeux) הוא ההמנון הלאומי של מדינת טוגו. ההמנון נכתב והולחן על ידי אלכס קזימיר-דוס והיה להמנון טוגו מעצמאותה בשנת 1960 ועד 1979. ב-1979, הוחלף ההמנון ואומץ שנית כהמנון של טוגו ב-1992. דגל טוגו סמל טוגו מידע על היצירה "המנון טוגו" באתר מיוזיק בריינז
אלכסנדר יגורוב

אלכסנדר יגורוב (ברוסית: Александр Ильич Егоров‏; 25 באוקטובר 1883 – 23 בפברואר 1939) קצין בצבא האימפריה הרוסית, מרשל ברית המועצות מראשי הצבא האדום במהלך מלחמת האזרחים ברוסיה ואחריה. אלכסנדר יגורוב נולד למשפחת פקיד בעיר בוזולוק במחוז סמרה של היום. לאחר סיום גימנזיה הוא התנדב לצבא. בשנת 1905 יגורוב סיים בית הספר לקצינים בקאזאן. במהלך מהפכת 1905 השתתף בפעולות שיטור בקווקז. בהיותו קצין בשרות סדיר יגורוב השתתף בכל מהלך מלחמת העולם הראשונה ונפצע 5 פעמים. לקראת סיום המלחמה הגיע לדרגת לויטננט קולונל. לאחר מהפכת פברואר יגורוב הצטרף למפלגה הסוציאל-רבולוציונרית. במאי 1917 יגורוב נעצר עקב פעילות מהפכנית. מדצמבר 1917 יגורוב היה פעיל בצבא האדום. הוא השתתף בקרבות הגנה סביב צריצין וסמרה לצד יוסיף סטלין. במהלך שנת 1919 הוא מונה למפקד החזית הדרומית ופיקד על המתקפה נגד צבא המתנדבים שהתקדם לכיוון מוסקבה. לאחר סיום הלחימה בגזרה זו יגורוב הועבר לחזית המערבית נגד פולין. ב-2 התפקידים יוסיף סטלין היה צמוד ליגורוב. לאחר סיום המלחמה יגורוב מונה למפקד פיקוד צבאי קייב (בשנים 1924–1925) ופיקוד צבאי הבלארוסי (1927–1931). בשנת 1931 יגורוב הועבר למוסקבה ומונה לראש המטה הכללי הסובייטי. יגורוב כיהן תפקיד זה עד לשנת 1937. בשנת 1935 הוענקה לו דרגת מרשל ברית המועצות לצד עוד 4 מפקדים בכירים. בתקופת הטיהורים הגדולים יגורוב הורד מתפקידו. בהתאם להחלטת הפוליטביורו הוא הועבר לתקופת ניסיון לתפקיד מפקד פיקוד הקווקז. בהחלטה צוין שבהיותו ראש המטה הכללי במטה הכללי פעלו מרגלים של פולין, גרמניה ואיטליה. בינואר 1938 יוסיף סטלין עצמו ציין שיגורוב היה קצין בצבא הצאר ומכל המרשלים היו לו הכי פחות סיבות למינוי הגבוה. ב-27 במרץ 1938 יגורוב נעצר. הוא הואשם בריגול ופעילות נגד השלטון. ב-23 בפברואר 1939 יגורוב הוצא להורג ללא משפט. ב-14 במרץ 1956 הוא טוהר מכל אשמה. מדיה וקבצים בנושא אלכסנדר יגורוב בוויקישיתוף תלונה נגד יגורוב שהביאה למעצרו החלטת פוליטביורו בהקשר ליגורוב
רוביו

האם התכוונתם ל... אדוארדו רוביו – כדורגלן צ'יליאני אלבארו רוביו – כדורגלן ספרדי ישראל חוסה רוביו – מרים משקולות ונצואליאני מייקל רוביו – סנאטור אמריקאי מרקו רוביו – פוליטיקאי אמריקאי פאולינה רוביו – זמרת ושחקנית מקסיקנית פסקל אורטיז רוביו – פוליטיקאי מקסיקני. נשיא מקסיקו בשנים 1931–1932 ריקי רוביו – כדורסלן ספרדי רוביו (חברה) – חברה פינית
ניצה ולחם

ניצה ולחם היא סדרת אינטרנט מאת הצמד רועי כפרי וניב מג'ר, צמד קומיקאים, מוזיקאים, כותבים ועורכי תוכן וגרפיקה ישראלים, שהחלו את דרכם המשותפת בשנת 2007. בספטמבר 2006 פרסם רועי כפרי סרטון באתר Flix (אתר הסרטונים של "תפוז אנשים"), אותו ערך, צילם והציג. לאחר מכן החל לעבוד כעורך תוכן ב-Flix, שם יצר את סדרת הרשת "חתולונובלה" שזכתה לפרסום רב ברשתות החברתיות. במסגרת העבודה באתר פגש את ניב מג'ר. מג'ר פרסם סרטונים באתר Flix בשנת 2007 כחלק מקבוצה בשם "חבורת ניתוח קיסרי". אחר כך החל לעבוד באתר כעורך וגרפיקאי. הצוות התפרסם באמצעות הסרטונים שהעלו באתר Flix, שהתאפיינו בהומור נונסנס, קטעים מוזיקליים וגרפיקה (שהשתפרה מפרק לפרק). כמה מסרטוניהם הבולטים הם: "שיח קסמים", "האמת שנפגעתי" (בשיתוף עם אסי כהן) "הורג אותך", "צא רפא", "שיחות עם אלוהים" ו"חלום על לחם". בסוף 2012 עזבו כפרי ומג'ר את עבודתם באתר Flix, אך המשיכו בפעילותם האינטרנטית כצמד. בשנת 2011, בעונה השנייה של התוכנית הקומית "קאמבק" המשודרת בערוץ HOT Comedy Central של חברת HOT, הופיעו כפרי ומג'ר כ"ניצה ולחם" בפינה בסוף התוכנית, בפורמט דומה לסרטונים שהעלו לרשת. עידו רוזן, Independent Content Creators Online: A Paradigm Shift in Film Aesthetic and Production, the Case of Israel, אוניברסיטת קיימברידג', 2023 ניצה ולחם, סרטונים בערוץ היוטיוב
ספר האגור

ספר אגור הוא ספר הלכה שנכתב על ידי רבי יעקב לנדא, חכם שחי בחצי השני של המאה ה-15 (המחצית הראשונה של המאה השלישית של האלף השישי במניין השנים בלוח העברי). הספר כולל הלכות תפילה, ציצית, תפילין, ברכה, שבת ויום טוב, שחיטה ובדיקה, איסור והיתר (מליחת בשר, בשר וחלב והגעלה) נדה ומקואות. בספר מובאים קטעים שלמים מספר הטורים. מקובל שהוא הספר הראשון בדפוס שקיבל "הסכמות". בהקדמה לספר המחבר כותב שהוא הכין את הספר עבור תלמידו ר' עזרא עובדיה בן דוד עובדיה הרופא, אשר מרוב עיסוקו לא יכול להספיק ללמוד את ההלכה במקורותיה התלמודיים. הוא אומר שכל הלכה מחולקת לשלושה חלקים סקירת כל הדעות והשיטות פסיקת ההלכה שאלות שנדונו בספרות הרבנית המאוחרת, ובמיוחד תשובותיו של רבי יעקב מולין (מהרי"ל). הוא כותב שהספר מביא שלוש תועלות: סקירה אנציקלופדית של הדעות בכל נושא, מבלי צורך לחפש בספרי הקדמונים. קביעת ההלכה בכל נושא על פי "גדולי אשכנז וצרפת" התייחסות לדברי האחרונים ולמנהגי אשכנז. ספר האגור הוא הספר ההלכתי הראשון שמשלב את חכמת הקבלה עם פסיקת ההלכה, והוא מביא לעיתים ראיות ודינים מתוך ספר הזוהר למשל לגבי הוויכוח אם יש לברך ברכה אחת על תפילין או שתי ברכות, מביא האגור ראיה מספר הזוהר שצריך לברך ברכה אחת, ומוסיף "ואני תמהתי על הני רברבי החולקים על רבי שמעון בן יוחאי אם היה שידעו מאמר זה". המחבר מביא שלוש "דרשות" על שם הספר: כי אגור (מלשון פחד) מפני האף והחימה,כי דעתי תולה על בלימה, ואין אתי שלמות מה בו אגור (מלשון אגירה) ואקבץ כל הדעות השונות אשר אפשרים לקבצם כפי הצורך וכפי ההשגה, ונסמכתי על יסוד חזק כראי מוצק, והוא כי הנני בן יקא, בן מי שאסף התורה והקיאה והשפיע שפע לרוב לתלמידים לאלפים, כאשר נודע ומפורסם לכל בני אשכנז וצרפת אשר עוד היום נשארו אלי מזוהרו כמלא מחט סדקית ממנו אלמוד לקבוע הלכה ברוב דברי חז"ל אגורה (מלשון מגורים) ואשכנה באהלי שם, שם ישבו כיסאות למשפט, יתנו צדקות ה' הספר נדפס פעמים רבות ולאחרונה "ספר האגור השלם" מהדורת ר' משה הרשלר, ירושלים תש"ך, בצירוף מבוא והערות. את מהדורה זו ביקרו רד"ץ הילמן ויעקב שפיגל וטענו שהמהדורה חסרה ואינה תואמת את הדפוס הראשון. ספר האגור, באתר אוצר הספרים היהודי השיתופי ספר האגור, מנורה, ניו יורק תשי"ט, באתר היברובוקס יעקב שמואל שפיגל, על ספר אגור ושיבולי הלקט, ירושתנו, כרך א, תשס"ז, עמ' קעא, באתר היברובוקס מבית לאון, מעיר טריקרטו. הוא מציין את הרי"ף, משנה תורה (הרמב"ם), מרדכי, סמ"ג, אור זרוע הטורים, שיבולי הלקט, הרשב"א והרוקח. כגון מהרי"ק, מהרי"ו, תרומת הדשן, מהרי"ל ועוד ספר האגור סימן ל"ו, דבריו הובאו גם בספר בית יוסף סימן כה, שחלק עליו רמז לדברים ט, יט "כי יגרתי מפני האף והחמה אשר קצף ה' עליכם להשמיד אתכם" זאת אומרת, שם הספר הוא סימן של הכנעת וענוות המחבר נראה שהוא מרמז כאן שהוא רצה לפרסם את פסקי ההלכה של אביו רבי יהודה רמז לבראשית ט, כז "יפת אלהים ליפת וישכן באהלי שם" רמז לתהילים קכ"ב, ה "כי שמה ישבו כיסאות למשפט " רמז לשופטים ה, י"א "שם יתנו צדקות ה'" זאת אומרת, שם הספר הוא תפילה שהמחבר יזכה לחיי עולם הבא יעקב שמואל שפיגל, על ספר אגור ושיבולי הלקט, ירושתנו, כרך א, תשס"ז, עמ' קעא, באתר היברובוקס
זכריה עופרי

זכריה עופרי (7 באוגוסט 1932 - 9 במרץ 2018) היה כדורסלן ישראלי ששיחק בתפקיד הסנטר בקבוצת מכבי תל אביב ובנבחרת ישראל של שנות החמישים. עופרי נחשב לאחד מראשוני כוכבי הכדורסל הישראלי. עופרי החל את הקריירה הספורטיבית שלו בגיל 7 במחלקת ההתעמלות של מכבי הצפון ת"א. כשהיה בן 13 החל לעסוק בכדורסל ובגיל 16 שיחק לראשונה בקבוצת הבוגרים של מכבי תל אביב. עופרי שיחק בקבוצת מכבי תל אביב לאורך כל הקריירה, מגיל 16 ועד לפרישתו. עופרי היה ידוע בשליטה בכדור, במהירות ובדיוק. תכונות אלו גרמו לו לייצר מהלכי כדורסל תוך כדי הטעיות ותכסיסים. כשהיה עופרי בן 20 ערך את הופעת הבכורה שלו בנבחרת ישראל, בדרך ל-21 הופעות, בהן קלע 155 נקודות. עופרי הוביל את הנבחרת בטורנירי אליפות אירופה (1953) ואליפות העולם (1954) ואף הוביל את הנבחרת למקום השני המכובד במכבייה הרביעית. עונת 53/54 הייתה עונת השיא של עופרי, בה היה ממצטייני הנבחרת בטורניר אליפות אירופה, וקלע 173 נקודות בליגה הישראלית. עופרי התנדב כמורה למתמטיקה ואנגלית בבית-ספר בתל אביב. הלך לעולמו ב-9 במרץ 2018 בגיל 85. מדיה וקבצים בנושא זכריה עופרי בוויקישיתוף פרופיל אולימפי, באתר olympedia.org פרופיל, באתר פיב"א זכריה עופרי באתר מנהלת ליגת העל בכדורסל זכריה עופרי באתר "ספסל" כדורסלן העבר זכריה עופרי נפטר בגיל 85, באתר וואלה, 11 במרץ 2018 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
אוטופיזם קיברנטי

אוטופיזם קיברנטי הוא מושג בתחום האינטרנט שנטבע על ידי העיתונאי יבגני מורוזוב בספרו "אשליית הרשת: הצד האפל של חירות האינטרנט". הטענה באוטופיזם זה היא כי תקשורת מקוונת היא אמנציפטורית במהותה, וכי המבנה של האינטרנט וההתנהלות בתוכו הם בעלי נטייה מובהקת להעדפת האוכלוסייה המדוכאת ולא הקבוצה המדכאת. מורוזוב מכנה תפיסה זו נאיבית ועקשנית, משום הסירוב שלה להכיר במגבלותיה. טכנופיליה אוטופיה אוטופיות טכנולוגיות דטרמיניזם טכנולוגי קליי שירקי Morozov, Evgeny. The Net Delusion: The Dark Side of Internet Freedom. PublicAffairs, 2011 Evgeny Morozov: Says No To Cyber-Utopianism, VIRALBLOG Morozov: Animated Talk - The Internet in Society: Empowering or Censoring Citizens? (אורכב 22.01.2013 בארכיון Wayback Machine), RSA Morozov, Evgeny (2011). The Net Delusion. London: Penguin Group ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
ורדה

האם התכוונתם ל... אישים: אנייס ורדה – במאית צרפתייה יוסף אבו ורדה – שחקן ערבי-ישראלי ורדה (זמרת) – זמרת אלג'ריאית-מצרית אחר: אגם ורדה – שמם של מספר אגמים בדרום אמריקה ורדה (נהר) – נהר במדינת אריזונה שבארצות הברית הר ורדה – הר געש כבוי ברמת הגולן כף ורדה – רפובליקה המורכבת מקבוצת איים באוקיינוס האטלנטי ורדה – דמות אלה בסילמריליון ורדה – עיר בדרום אפריקה ורדה – עיר ביוון במחוז אליס ורדה (דנמרק) – עיר בדנמרק ורדה (עיטור) – רוזטה, עיטור דמוי פרח ורדה (פילה) – הפילה המבוגרת בספארי ורד (פירושונים) ברדה אישים ששמם הפרטי הוא ורדה ירון דרוקמן, ורדה, הפילה המבוגרת ביותר בספארי, מתה בגיל 66, באתר ynet, 9 באפריל 2024
ירונים אובורביץ'

ירונים אובורביץ' (ברוסית: Иероним Петрович Уборевич; בליטאית: Jeronimas Uborevičius;‏ 14 בינואר 1896 - 12 ביוני 1937) קצין מראשי הצבא האדום במהלך מלחמת האזרחים ברוסיה ואחריה, הוצא להורג בשנת 1937 במהלך הטיהורים הגדולים. ירונים אובורביץ' נולד למשפחת איכר ממוצא ליטאי באושפול, כפר בסביבת קובנו. בשנים 1909–1914 למד בבית ספר הריאלי בעיר דאוגבפילס וסיים אותו בהצטיינות. ב-1916 סיים את לימודיו בבית ספר לקציני חיל התותחנים בסנקט פטרבורג ונשלח לחזית מלחמת העולם הראשונה. במרץ 1917 הצטרף לשורות הבולשביקים. בינואר 1918 לחם אובורביץ' נגד הרומנים בשטח בסרביה, נפצע ונלקח בשבי. באוגוסט 1918 הצליח לברוח מהשבי והועבר לחזית הצפונית. בגזרה זו פיקד אובורביץ' על הדיוויזיה ה-18 שלחמה באזור ארכנגלסק. באוקטובר 1919 מונה אובורביץ' למפקד הארמייה ה-14 שלחמה נגד אנטון דניקין באזור אוריול. בעקבות מתקפות מוצלחות, התפצל צבא המתנדבים ל-2 חלקים שנסוגו לכיוון חצי האי קרים וקובאן. היחידה בפיקוד אובורביץ' הגיעה לחופי הים השחור באזור אודסה וניקולייב. ב-29 בפברואר 1920 מונה אובורביץ' למפקד הארמייה ה-9 שכבשה מידי צבא המתנדבים את קרסנודר ונובורוסיסק. במהלך המלחמה הסובייטית-פולנית פיקד אובורביץ' על הארמייה ה-14. לאחר סיום הלחימה בגזרה הוא מונה למפקד הארמייה ה-13 שלחמה נגד פיוטר וראנגל בדרום אוקראינה, ולאחר מכן מונה למפקד הארמייה ה-14 בגזרת חצי האי קרים. במהלך 1921 השתתף אובורביץ' לצידו של מיכאיל טוכאצ'בסקי בדיכוי מרד האיכרים נגד השלטון הסובייטי במחוז טמבוב, בלארוס. בשנת 1922 הועבר אובורביץ' למזרח הרחוק הרוסי ומונה למפקד הארמייה ה-5, עימה פיקד על הלחימה באזור שהסתיימה בכיבוש ולדיווסטוק ב-25 באוקטובר 1922. אובורביץ' היה מפקד הצבא באזור עד לשנת 1924. במהלך העשור אובורביץ' היה מפקד פיקודים שונים. בשנים 1927–1928 הוא היה בשליחות בגרמניה ולמד באקדמיה צבאית. בשנת 1930 הוא נשלח לגרמניה פעם נוספת. בשנת 1931 הוא מונה למפקד פיקוד הצבאי בבלארוס וכיהן בתפקיד זה עד לשנת 1937. עם הכנסת הדרגות החדשות, ב-20 בנובמבר 1935 הוא קיבל דרגת מפקד ארמייה (קומנדארם) דרגה ראשונה. אובורביץ' היווה חלק מקבוצת קצינים בכירים המקורבים למיכאיל טוכאצ'בסקי שמתחה ביקורת על פעילותו של קלימנט וורושילוב בתפקיד שר הביטחון. ב-20 במאי 1937 קיבל אובורביץ' מינוי חדש - מפקד הפיקוד הצבאי של אסיה המרכזית. במהלך המעבר למקום שרותו החדש, ב-29 במאי הוא נעצר והועבר למוסקבה. ב-11 ביוני 1937 הוא נשפט יחד עם עוד 7 קצינים בכירים והוצא להורג באותו יום. ב-31 בינואר 1957 הוא טוהר מכל אשמה. במהלך שנות ה-60 פורסמו ספרי זכרונות של מפקדים בכירים בהם ניתנה הערכה גבוהה לידע, לניסיון המבצעי ולמנהיגותו של אובורביץ'. אשתו נעצרה והוצאה להורג בשנת 1941. בתו גדלה בבית יתומים ובשנת 1944 נשפטה ל-5 שנים במחנה עבודה. היא שוחררה בשנת 1947 וטוהרה מכל אשמה בשנת 1955. בוריס אובורביץ' בורובסקי הוא בנה. מדיה וקבצים בנושא ירונים אובורביץ' בוויקישיתוף
גביע חאזפי

גביע חאזפי (בפרסית: جام حذفی فوتبال ایران) הוא גביע הכדורגל הלאומי של איראן. הגביע הוא אחד משני מפעלי הכדורגל הבכירים ביותר באיראן ביחד עם ליגת העל האיראנית, והוא הגביע הבכיר באיראן. חשיבות המפעל עלתה עם החלטת פדרציית הכדורגל האיראנית להעניק לקבוצה הזוכה בו את אחד משני הכרטיסים של איראן לליגת האלופות האסיאתית. מחזיקת הגביע הנוכחית היא פרספוליס. 1976 מאלבאן 1977 אסתקלאל טהראן 1978-85 לא נערך 1986 מאלבאן 1987 פרספוליס 1988 שהאין אהבאז 1990 מאלבאן 1991 פרספוליס 1992-93 לא נערך 1994 סייפה 1995 בהאמן 1996 אסתקלאל טהראן 1997 ברק שיראז 1998 לא נערך 1999 פרספוליס 2000 אסתקלאל טהראן 2001 פייר סאפסי 2002 אסתקלאל טהראן 2003 זוב האן 2004 ספהאן 2005 סאבה באטרי 2006 ספהאן 2007 ספהאן 2008 אסתקלאל טהראן 2009 זוב האן 2010 פרספוליס 2011 פרספוליס 2012 אסתקלאל טהראן 2013 ספהאן 2014 טרקטור סאזי 2015 זוב האן 2016 זוב האן 2017 נפט טהראן 2018 אסתקלאל טהראן 2019 פרספוליס 2020 טרקטור סאזי 2021 פלדה של ח'וזסטן 2022 נאסאג'י מאזנדראן 2023 פרספוליס מדיה וקבצים בנושא גביע חאזפי בוויקישיתוף אתר האינטרנט הרשמי של גביע חאזפי
הבריחה מכדור הארץ

הבריחה מכדור הארץ (באנגלית: Escape from Planet Earth) הוא סרט אנימציה אמריקאי-קנדי משנת 2013 בבימויו של קאל ברונקר. עלילת הסרט מתרחשת בכוכב הלכת "באאב", בו ציוויליזציית חייזרים כחולים מעריצים את גיבור חלל המהולל "סקורצ' סופרנובה" (מגולם על ידי ברנדן פרייזר). סקורץ' הוא מומחה במשימות חילוץ נועזות אותם הוא נוהג לבצע יחד עם אחיו החנון גארי (מדובב על ידי רוב קורדרי), ראש צוות בסוכנות BASA. בהמשך, לאחר שמתקבל אות מצוקה ב"באאב" מכוכב לכת זר שנחשב למסוכן ביותר, האחים מחליטים לצאת למשימה מסוכנת בכוכב זה. עם זאת, לאחר שסקורץ' מגלה כי הוא הגיע לכדור הארץ הוא נלכד ומועבר לאזור 51. כעת גארי צריך לצאת לעזרת אחיו ולעזור לו לברוח מכדור הארץ. הסרט זכה לביקורות שליליות רבות, אך מעט שבחו את ההומור שבו. הסרט קיבל באתר Rotten Tomatoes 27% המבוסס על 37 דעות עם ציון משוקלל של 1.4/10 שזהו אחד מהציונים הנמוכים באתר. אתר Metacritic נתן לסרט 35 מתוך 100 המבוסס על 11 דעות. פיטר הוואל נתן לסרט שניים וחצי כוכבים מתוך ארבעה. הסרט הכניס כ-57 מיליון דולר בצפון אמריקה וכ-13.7 מיליון דולר ברחבי העולם. בצפון אמריקה, הסרט היה מדורג במקום הרביעי בסוף השבוע הראשון שלו עם הכנסות של כ-16 מיליון דולר. בדומה לסרט היפה והגלדיאטור, החברה "פורום פילם", המפיצה בעברית את הסרט, ביקשה בעמוד הפייסבוק שלה (בשם "סרט סרט - חדשות הקולנוע") שם עברי לסרט. מכיוון שהיו הרבה תגובות שהיו בעיקר מגוחכות ולא רלוונטיות, החליטה החברה לתרגם בפשטות את שמו של הסרט מאנגלית. המועמדים הסופיים לשם ישראלי היו: "הבריחה מכדור הארץ עוברת באזור 51", "המרוץ לישראל", "כחול ומהיר" וכן "פלישת החייזרים". פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ברנדן פרייזר/אודי גוטשלק - בתפקיד טייס החלל היהיר סופרנובה סקורץ' רוב קורדרי/אביעד בנטוב - בתפקיד גארי, אחיו של סקורץ', ראש צוות בסוכנות BASA ג'סיקה אלבה - בתפקיד לנה, יו"ר סוכנות BASA שרה ג'סיקה פרקר - בתפקיד סופרנובה קירה, אשתו של גארי ויליאם שאטנר - בתפקיד הגנרל שנקר סנדרסון, היו"ר המרושע והאכזרי של אזור 51 שאביו נהרג בטעות בידי חללית של חייזרים אפורים. שנקר, נחוש בדעתו להשמיד את כל החייזרים כולם ביקום כולו בעזרת כוחו של הבלוביניום, שנקר הוא הנבל הראשי של הסרט. קרייג רובינסון - בתפקיד דוק, עכבר דמוי חייזר ג'ונתן מורגן הייט – בתפקיד סופרנובה קיפ, בנם של גארי וקירה ואחיינו של סקורץ' סופיה ורגרה - בתפקיד גבי באבלברוק ג'ורג' לופז - בתפקיד תורמן, שבלול דמוי חייזר עם 3 עיניים קייטלין אולסן - בתפקיד גבי באבלברוק ג'יין לינץ' - בתפקיד איו, קיקלופ חייזרי ענק פול רובנס - בתפקיד טרמן גרג בינקלי - בתפקיד ראלף מדיה וקבצים בנושא הבריחה מכדור הארץ בוויקישיתוף אתר האינטרנט הרשמי של הבריחה מכדור הארץ "הבריחה מכדור הארץ", במסד הנתונים הקולנועיים IMDb (באנגלית) "הבריחה מכדור הארץ", באתר נטפליקס "הבריחה מכדור הארץ", באתר AllMovie (באנגלית) "הבריחה מכדור הארץ", באתר Rotten Tomatoes (באנגלית) "הבריחה מכדור הארץ", באתר Box Office Mojo (באנגלית) "הבריחה מכדור הארץ", באתר Metacritic (באנגלית) "הבריחה מכדור הארץ", באתר אידיבי "הבריחה מכדור הארץ", במסד הנתונים הקולנועיים KinoPoisk (ברוסית) הקדימון הרשמי של הסרט